Hei, olen Rory Kaye! Ja täällä TV7-studiolla taas.
Puhun tänään Raamatusta, sekä Pyhästä Hengestä.
Siitä, keitä me olemme Herrassa.
Voitte yllättyä kuinka erikoisia ja erilaisia ihmisiä me olemme.
Kun meistä tulee uusia luomuksia Kristuksessa, -
Jumalalla on meille muutakin kuin uskonnollisia ajattelutapoja.
Jumala on luonut meidät ihmisiksi, joilla on ratkaisu ja viisaus -
melkeinpä mihin ongelmaan tahansa.
Kerron esimerkkejä viime viikon vierailustani Perussa.
Palasin ruotsiin perjantaina. Olin siellä kolme päivää.
Nyt maanantaina, olen täällä TV7-studiolla.
Haluan kertoa kuinka uskollinen Jumala on.
Kuinka Hän haluaa opettaa ja neuvoa meitä.
Me uskovat emme ole vain armahdettuja syntisiä.
Meillä on pääsy Jumalan viisauteen.
Tuohon Jumalan antamaan tietoon, missä tahansa ongelmassa.
Jaak.1:5 kehottaa meitä pyytämään viisautta, jos sitä puuttuu.
Mistä tahansa asiasta onkaan sitten kyse, Hän lupaa antaa sitä.
Tämä on Uuden Liiton ensimmäinen lupaus.
Lupaus löytyy Jer. luvusta 31, sekä Hepr. luvussa 8:10.
Tuo lupaus toistuu Hepr. luvussa 10. Ensimmäinen lupaus on -
yhtä tärkeä kuin syntien anteeksiantaminen.
Sitä ei kuitenkaan painoteta läheskään tarpeeksi.
Minusta se on väärin. Katsomme vielä neljää UL:n lupausta.
Olen jo käsitellyt noita lupauksia. Nyt menemme syvemmälle.
Siis tervetuloa Löytöretki Jumalan Sanaan-ohjelmaan.
Puhun tänään uskomme perustuksista ja keitä olemme Herrassa.
Avaa Raamattusi Joh. luvusta 3:3.
Katsotaan, mitä Jeesus sanoo uudestisyntymisestä, -
sekä Jumalan valtakunnasta.
Joh. 3:3 "..."Totisesti, totisesti: jos ihminen ei synny uudesti -
ylhäältä, hän ei pääse näkemään Jumalan valtakuntaa."
Kukaan ei pääse sisälle Jumalan valtakuntaan ilman uudestisyntymää.
Haluan lukea tämän suomeksi, vaikka suomenkieleni on melko huonoa.
"Jeesus vastasi hänelle: "Totisesti, totisesti..."
Ja kun Jeesus sanoo näin, on kuunneltava.
...jos ihminen ei synny uudesti ylhäältä, hän ei pääse -
näkemään Jumalan valtakuntaa."
Jae 5: "Totisesti, totisesti:-
jos ihminen ei synny vedestä ja hengestä,
hän ei pääse Jumalan valtakuntaan."
Hän puhuu uudestisyntymästä, joka tulee vanhan kuolemisesta, -
kasteesta, josta noustessa meillä on uusi elämä Kristuksessa.
Moni ihminen miettii kasteen merkitystä. Miksi mennä kasteelle?
Kaste tulee jo VT:n ajoista. Siten uusi pappi puhdistui synnistä.
Meidän tulee tulla Jumalan eteen puhtaina ja pyhinä.
Ei-juutalaisena tulet saman liiton alle, joka Israelille oli annettu.
Tulemme yhdeksi Jeesuksen kanssa. Se tapahtuu vesikasteessa.
Siinä tulee yhteyteen Herran kanssa, puhdistuu synneistä.
Tarvitaan muutakin, että pääsee Jumalan valtakuntaan.
Jeesus sanoo, että tulee puhdistua myös hengessä.
Hän puhuu siitä jakeissa 16-21.
Jumala haluaa meidän syntyvän myös hengessä. Mitä se tarkoittaa?
Hesekiel puhuu siitä luvuissa 36-37
Siinä luvataan, että Pyhä Henki tulee elämään sisimpäämme.
Se tapahtuu uuden liiton kautta. Pyhä Henki sisimmässämme on, -
Pietaria siteeraten, kuin Pyhyyden siemen meissä.
Apostoli Johannes sanoo samoin. Paavalia katsomme kohtapuolin.
Kun Jumalan Pyhä Henki yhtyy meidän henkemme kanssa, -
silloin meistä tulee uusia luomuksia.
Se vaatii meiltä kääntymistä Jumalan puoleen, -
ottaaksemme vastaan Hänen lupauksensa.
Jeesuksen uhrintyö ristillä sai sen aikaan. Saimme Pyhän Hengen.
Jumala odottaa ihmisten nöyrtyvän ja ottavan sen vastaan.
Katsotaan, mitä Jeesus sanoo Joh. 3:16-18: -
"Jumala on rakastanut maailmaa niin paljon, -
että antoi ainokaisen Poikansa, jottei yksikään joka häneen uskoo, -
joutuisi kadotukseen, vaan saisi iankaikkisen elämän."
On hyvä lisätä, että uskoo ja pysyy uskossaan Häneen.
Näin Jeesus sanoo Raamatussa.
Se tarkoittaa aktiivista kokoaikaista toimimista.
Jeesus kehottaa uskomaan ja pysymään uskossa.
Voimme tehdä virheitä ja meille annetaan anteeksi tuhansia kertoja.
Jumala haluaa meidän pysyvän. Jotkut kyllä kääntyvät pois.
Kirjoitukset kertovat heistäkin.
Siten ei ole pääsyä taivaaseen. Tie sinne on suhde Jumalaan.
Jae 17: "Ei Jumala lähettänyt Poikaansa maailmaan sitä -
tuomitsemaan vaan pelastamaan."
Jumala lähetti Poikansa, -
jotta jokainen ihminen, joka haluaa suhteen Häneen -
saisi syntinsä anteeksi, suhteen Häneen ja tuntisi Jumalan.
On ihana elää tietäen, että välit Jumalaan on kunnossa -
ja on puhdistettu synneistä, -
eikä keskittyä synteihinsä ja heikkouksiinsa -
vaan Jumalan opetuksiin päivittäin.
Mitä enemmän opimme ja olemme Hänen johdatuksessaan, -
sitä vapaampia me olemme vanhasta, -
itsekkäästä, itsekeskeisestä ja syyllistävästä elämäntavastamme.
Emme enää tuskaile muiden ihmisten mielipiteistä.
Mitä enemmän keskitymme Herraan ja Hänen yhteyteensä, -
sitä vapaampia meistä tulee, emmekä keskity enää olosuhteisiimme.
Puhutaan hetki evankeliumista. Mitä se tarkoittaa?
Se tarkoittaa hyviä uutisia! Jeesus Kristus tuli maailmaan, -
yhdeksi meistä, kuolemaan ristillä, -
jotta me sen kautta saisimme kaikki uuden liiton lupaukset.
Noista neljästä lupauksesta puhumme pian.
Ensin jakeet 18 ja 21: "Sitä, joka uskoo häneen, ei tuomita..."
Hän, joka uskoo Häneen, Poikaan.
"...ei tuomita, mutta se, joka ei usko, on jo tuomittu..."
Koko maailma on tuomion alla, mutta tässä tulee pelastus.
Jumalan tapa tehdä se, on suhde Jeesuksen kanssa.
Maailma oli tuomittu sen tähden: -
Jae 18:"...koska hän ei uskonut Jumalan ainoaa Poikaan."
Mikä on Hänen nimensä? Jeshua, joka tarkoittaa Pelastus.
Jos sinä et usko, että Jumalalla on suunnitelma pelastaa sinut, -
se on todellakin säälittävää, koska silloin on selvittävä itsekseen.
Esitän helpon tavan kertoa ilosanomaa, -
joka auttaa visualisoimaan mistä tässä puhumme.
Luemme ensin jakeet loppuun.
Jae 21: "Mutta se, joka noudattaa totuutta, tulee valoon, -
jotta kävisi ilmi, että hänen tekonsa ovat lähtöisin Jumalasta."
Haluan elää valossa ja olla läpinäkyvä
Haluan kaiken hyvän, jonka olen kokenut Hänen armostaan, -
näkyväksi elämässäni. Sen kautta Jumalan hyvyys näkyy muille.
Hän haluaa meidän elävän yliluonnollista, innostavaa elämää.
Ja että kuljemme Hengen johdatuksessa.
Kerron pari todistusta siitä, mitä olen kokenut viime aikoina.
Katsomme vielä yhtä kirjoituksenkohtaa ennen sitä.
Katsotaan Hepr. 8:10-11.
Tästä kohdasta ei puhuta lainkaan tarpeeksi.
Olen ollut uskossa 40 vuotta ja olen huomannut tuon puutteen.
Jeesus sanoo viimeisellä aterialla juodessaan maljan, sen olevan -
uusi liitto, joka Hänen veressään vuodatetaan meidän puolestamme.
Uusi liitto sisältää neljä lupausta Näin sanoo Hepr. 8:10-11: -
"Tämän liiton minä teen Israelin kan- san kanssa näiden päivien jälkeen..."
Liitto on paljon sitovampi kuin jokin sopimus.
Vahvempi kuin mikä tahansa lupaus. Liitto vahvistetaan aina verellä.
Joku aina uhraa siinä henkensä.
Joko eläin tai tässä tapauksessa Jeesus.
Liittoa ei koskaan saa rikkoa. Sormus sormessani tarkoittaa, -
että minä olen liitossa vaimoni kanssa.
Jos hän lähtisi pois luotani, vaikka uskottomuuden takia, mitä en usko.
Jos hän puhuisi minusta pahaa, ei olisi ystävällinen tai rakastava, -
olen silti luvannut Jumalan edessä rakastaa häntä.
Jumala antaa voiman rakastaa häntä.
Kun Jumala tekee liiton, sen mukana tulee aina voima.
Voima, jonka saamme on Pyhä Henki.
Jumalan Henki sisimmässämme antaa voiman jokaiseen tilanteeseen.
Luen lisää ja sitten teemme siitä hyvin käytännönläheistä.
Haluan antaa käytännön neuvoja.
"...liiton minä teen Israelin kansan kanssa näiden päivien jälkeen -
sanoo Herra:..." Jos sinut on kastettu Jeesukseen, -
olet myös kastettu Israelin Kuninkaan ja Pyhän kanssa.
Israelille annetut lupaukset koskevat myös sinua Kristuksessa.
Ensimmäistä lupausta kerrataan yhä uudelleen: -
"Minä panen lakini..." tai neuvoni, Tora, joka hepreaksi tarkoittaa -
enemmän kuin vain lakia, se sisältää ohjeet.
".... panen lakini heidän sisimpäänsä ja kirjoitan sen heidän sydämiinsä;"
Tämä lupaus on Jumalalta jokaiselle uskovalle.
Ei vain profeetoille, pastoreille tai papeille, vaan jokaiselle.
Pyhä Henki Jeesuksen opetuksen mukaan jatkaa opetusta meissä.
Hän on valmiina opettamaan meitä kaikissa asioissa.
Jumalaa rajoitamme me itse. Miten se on mahdollista?
Koska Hän odottaa meidän kääntyvän puoleensa, pyytämään viisautta.
Viettämään aikaa Hänen kanssaan, jotta Hän voi neuvoa meitä.
Menen vielä tämän jakson pääasiaan, josta olen halunnut opettaa.
Jumala haluaa antaa meille viisautta jokaiseen asiaan.
Kävin Perussa juuri viime viikolla.
Ongelma siellä on kokaviljelmät, siitä valmistettava kokaiini.
Kokaiinia valmistaa mafia-järjestöt.
He maksavat poliisilaitokselle ja hallituksen virkamiehille -
ja se aiheuttaa korruptiota, sekä paljon erilaisia ongelmia.
Pyysin Jumalalta viisautta, kuinka ratkaista tuo ongelma.
Herra antoi yksinkertaisen neuvon.
Koka kasvaa lehden muodossa, eikä sinällään ole vaarallinen.
Se voidaan jalostaa kokaiiniksi kemiallisesti.
Herra neuvoi, että viljelijät voisivat alkaa luomuviljelijöiksi.
He voisivat viljellä kasveja, jotka ovat hyvin kalliita.
Esimerkiksi kvinoa, jota täällä Suomessa sanotaan Super-ruoaksi.
Sillä voi korvata hiilihydraatteja, jota on riisissä ja perunassa.
Musta kvinoa luomuna, eli ilman kemikaaleja,
siitä saatava kilohinta on sama kuin koko-kasveilla.
Itseasiassa sen tuottaminen on kannattavampaa.
Ideana oli, että viljelijät ottavat viljeltäväkseen luonnonmukaisen -
kvinoan tuon koka-kasvin sijasta.
He voisivat tavata Mafia-jäseniä, nuo, jotka eivät pelkäisi heitä.
Jumala antaisi viisauden ja hallituksen jäseniä mukaan.
Tehtäisiin sopimus, että tuottoa tulisi laillisin viljelyskeinoin.
Kokaiinin sijasta he voisivat ansaita yhtä paljon maailmankaupassa -
myymällä laillisesti tuotettuja luomutuotteita.
Heidän lapsensa voisivat olla ylpeitä heistä, eikä häpeissään.
Mafian jäsenilläkin on lapsia. Lasten häpeä on kyllä tiedossa.
Yhteiskunnassa on tärkeää käyttää viisautta.
"Miten se koskee Raamattua?" Kaikilla tavoin!
Jumala ei kutsunut meitä olemaan hiljaa nurkassa uskomme kanssa.
Hän haluaa meidän olevan ihmisiä, joilla on ratkaisu ja viisautta.
Se ei ole vain meitä itseämme varten vaan myös muita ihmisiä.
Viime kerralla täällä ollessani painoin noin 15 kiloa enemmän.
Olen pyytänyt Jumalalta viisautta painonpudotukseen.
Aloin tutkia asiaa ja Hän antoi vielä lisää viisautta.
Paino putoaa varmasti vielä tästä. Jumala haluaa auttaa ihan kaikessa.
Hän haluaa, että tutkimme Sanaa ja viisastumme.
Toinen uuden liiton lupaus kuuluu: -
"Minä olen heidän Jumalansa ja he ovat minun kansani."
Hän lupaa olla meidän Jumalamme ja me olemme Hänen kansaansa.
Luemme tuosta vielä Galatalaiskirjeestä.
Jumala on kutsunut meidät olemaan Hänen lapsiaan.
Jeesus selittää opetuslapsilleen Joh. luvuissa 13,14 ja 15, -
kuinka Pyhä Henki tulee meihin, Jumalan Henki, joka opettaa, -
ja auttaa meitä tekemään samoja tekoja kuin Hän.
Se tarkoittaa Hengen lahjoja, jumalallista viisautta, profetioita, -
ihmeitä ja parantumisia. Se tapahtuu Jeesuksen ristinuhrin kautta.
Sen kautta saimme neljä lupausta.
Ensiksi Jumala lupaa antaa neuvonsa mieleemme ja sydämeemme.
Mieleemme Hän antaa tietoa.
Hengen lahjat ovat siinä mukana. Puhun niistä seuraavissa osissa.
Lahjoihin kuuluu viisauden- ja tiedon Sanat.
Kielten selittämisen lahja. Nämä ovat kaikki mielen alueella.
Entä sydämemme? Suhteessamme Häneen saamme myös sinne ohjeita.
On mahdollista saada henkien erottamisen lahja.
Sen tuntee Hengessä, ei ehkä mielen alueella, mutta sydämessä.
Usko, jonka Hän antaa sydämeen, niin että sen tietämällä tietää.
Sinulla on uskoa tarvittaviin asioihin, vaikka se ei olisi loogista.
Sen Jumalan Henki vaikuttaa sisimmässämme.
Toinen lupaus: Hän on meidän Jumalamme ja me olemme kansa.
Olemme Jumalan lähettiläitä, edustamme Häntä.
Siksi voimme rukoilla Jeesuksen nimessä.
Joh.12-15 Jeesus sanoo seitsemän kertaa: -
"...mitä ikinä pyydätte minun nimessäni, sen minä teen."
Jumala neuvoo mitä tulee rukoilla.
Eli tulee rukoilla niin kuin Jeesus rukoilisi.
Tulee rukoilla Hänen nimessään. Tietäen mitä tulee rukoilla -
mitä Jeesus rukoilisi ja mitä Hän haluaa meidän rukoilevan -
Jeesuksen nimessä, on Hän luvannut vastata rukoukseemme.
Olen todistanut kaksi kertaa kuolleistaheräämistä ja -
nähnyt tuhansien parantuvan. Mikään niistä ei johtunut minusta.
Itsessäni olen itsekäs, itsekeskeinen ja arvoton kaveri.
En kuitenkaan toimi vain omassa voimassani, etkä sinäkään.
Kun saamme Pyhän Hengen, muutumme uusiksi ihmisiksi.
Se, miten paljon muutumme riippuu siitä miten paljon käännymme -
Jumalan puoleen ja teemme parannusta.
Käännymme Jumalan puoleen saadaksemme -
uuden elämän Pyhässä Hengessä, joka uudistaa kaiken.
Kolmas lupaus: "Silloin he kaikki pienimmästä suurimpaan -
tuntevat minut..." Hepr. 8:11.
"...pienimmästä suurimpaan..."
Jumalan tunteminen on hepreaksi "yadah", elää yhteydessä.
Jeesus sanoo, että moni profetoi ja parantaa Hänen nimessään.
Hän kehottaa heitä menemään pois, koska heillä ei ollut yhteyttä Häneen.
Jumala haluaa, että olemme yhteydessä Häneen.
Yhteydessä Häneen saamme Hänen ilonsa, -
Hänen rauhansa, uskonsa ja rakkautensa.
Jumala haluaa meidän tulevan yhä enemmän Jeesuksen kaltaisiksi,
jo tässä maailmanajassa.
Meidän ei tule jäädä hengellisiksi lapsiksi, -
tutkien onko jumalallinen siemen ja anteeksiantamus vielä meissä.
Pyhän Hengen avulla voitamme jokaisen kiusauksen joka tulee.
Voitamme epävarmuuden ja pelon tunteet -
Jumalan tuntemisessa ja suhteessa.
Hänen avullaan itsekurimme ja kärsivällisyytemme kehittyy.
Kirjoituksissa Pietari, Jaakob, Johannes sanovat yhä uudelleen -
että Jumala sallii meille koettelemuksia, jotta me -
kääntyisimme Hänen puoleensa luottaen saavamme avun.
Koettelemukset auttavat meitä elämään vielä lähempänä Jumalaa.
Neljäs lupaus on monille tuttu.
Jae 12: "Minä annan anteeksi heidän rikkomuksensa -
enkä enää milloinkaan muista heidän syntejään."
Olen New Yorkista, jossa tavataan sanoa "Forget about it!" Unohda se!
Jumala haluaa unohtaa syntimme ja "Unohdetaan se!"
Hänen valitsee unohtaa ne.
Pahat tekomme eivät määritä meitä.
Ne ei määritä meitä nytkään.
Saamme pyytäessämme Jumalalta anteeksi Jeesuksen uhrin vuoksi.
Kuitenkin Hän haluaa meidän kasvavan aikuisiksi.
Elääksemme Hänen tuntemisessaan ja yhteydessä, saadaksemme voiman.
Menemme Galatalaiskirjeisiin ja sen jälkeen laulan lyhyen laulun.
Galatalaiskirje on yksi 14 kirjasta joka löytyy UT:sta.
Uusi Testamentti sisältää 27 eri kirjaa, joista Paavali kirjoitti14.
13:a kirjasta kaikki ovat samaa mieltä, mutta Heprealaiskirjeestä -
ei olla varmoja, onko se Paavalin kirjoittama.
Itse uskon juutalaisena ja Israelin kansalaisena, -
että Paavali kirjoittaa Heprealaiskirjeen eri tyylillä, -
koska hän kirjoittaa Pyhät kirjoitukset tunteville.
Saarnatessani eri synagogissa julistan juutalaisille eri tavalla.
Viestini on sama, mutta käytän enemmän VT:a saarnatessani.
Puhun siitä, mistä heillä on jo tietoa.
Menemme Galatalaiskirjeisiin ja luen sieltä muutamia jakeita.
Gal. 3:26: "Te kaikki olette Jumalan lapsia, kun -
uskotte Kristukseen Jeesukseen."
Meistä on tullut Jumalan lapsia.
Toinen lupaus oli "Minä olen heidän Jumalansa ja he ovat Minun kansani."
Olemme Hänen lähettiläitään ja rukoilemme Hänen nimessään.
Katsotaan Gal. 4:6-7.
Kun tämä kirjoitettiin ei ollut lukuja tai jakeita.
"Ja koska tekin olette Jumalan lapsia, hän on lähettänyt -
meidän kaikkien sydämiin Poikansa Hengen, joka huutaa "Abba! Isä!"
Sisällämme tapahtuu jotain, kun otamme vastaan Jumalan Hengen.
Haluamme huutaa Häntä avuksi ja haluamme syvempään yhteyteen.
Siten Pyhä Henki vaikuttaa. Se luo suhteen Jumalaan.
Se ei ole jokin häilyväinen Jumala, vaan meidän Isä.
Isä, joka rakastaa meitä ja antoi Jeesuksen, isoveljen.
Siksi pääsemme suhteeseen Isän kanssa, sekä Hänen lapsikseen.
Onko Jeesus Jumala? Kyllä!
Hän tuli ihmiseksi, jotta mekin saisimme suhteen Isän kanssa.
Gal. 4:7 "Sinä et siis enää ole orja..." syntiesi ja menneisyytesi orja, -
" ...vaan lapsi."
Ja jos kerran olet lapsi, olet myös perillinen, Jumalan tahdosta."
Lopetan laululla joka on siunaus.
4 Moos. 6:24-26. "Herra siunatkoon sinua ja varjelkoon sinua, -
Herra kirkastakoon sinulle kasvonsa ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan."
Tuon siunauksen Jumala kehotti Mooseksen vanhemman veljen, -
Aaronin lausumaan Israelin kansan ylle.
Sukulinjassani sitä on lausuttu jo 3400 vuotta.
Seuraavassa jaksossa kerron, mitä tuo siunaus todella merkitsee.
Kiitos seurastanne ja Jumalan siunausta!
TV7 vie sanomaa Jeesuksesta Kristuksesta tuhansiin koteihin.
Suomessa, Ruotsissa, Virossa ja ympäri maailmaa.
TV on voimakas väline korjaamaan sielujen satoa.
Jos ohjelma on koskettanut sinua voit olla mukana tukemassa.
Soita ruudussa näkyvään numeroon, tai käytä tilinumeroa ja lahjoita.
Kannustan sinua tulemaan mukaan. Minä uskon TV7:n työhön.
Tule sinäkin mukaan yhteistyöhön. Siunausta sinulle!
Suomennos: Hilkka Sepponen